Period: Old Babylonian
Genre: Literary
Transliteration:
<SURFACE>
...balaŋ mu-un-da-sa₂-sa₂
...mu-un-da-sa₂-sa₂
bad₃-tibira{ki} mu-un-da-sa₂-sa₂
du₆-šuba-a mu-un-da-sa₂-sa₂
ki nam-sipad-da mu-un-da-sa₂-sa₂ amaš {d}dumu-zid-da-ka...
sipad lu₂...
...
...giri₁₇-zal-ŋu₁₀
...ŋar-ra
...<unk>
...<unk>
...
...i-si-iš...<unk>...
...
...giri₁₇-zal-la-ke₄...
...<unk>...ad-e-eš...gi₄
...ka kug igi sag₉-sag₉ i-si-iš-bi mu-un-kuš₂-u₃
ka kug igi sag₉-sag₉ i-si-iš-bi mu-un-kuš₂-u₃
ŋuruš nitalam u₃-mu-un zu₂-lum <unk>
...{d}dumu-zid-de₃ mu-un-kuš₂-u₃...mu-un-kuš₂-u₃
kug {d}inana-ke₄...
<unk> <unk> nam <unk>...<unk>...<unk>...
in-nin lu₂ ŋar-ra...
ki-sikil {d}inana lu₂ ŋar-ra...
ama₅ ama ugu-na-ka mu-un <unk>
e a-ra-zu sun₅-sun₅ mu-un-na-su₈-ug
a...ama-ŋu₁₀...amaš-še₃ ga-ma-e-da-ŋen <unk>...da <unk>
ama-ŋu₁₀ ga-ša-an-gal-e...amaš-še₃ ga-ma-e-da-ŋen
a-a-ŋu₁₀ ma-ra-bu₇ sun₅-na...<unk>...
{d}suen ma-ra-bu₇ sun₅-na...<unk>...
dumu ama ugu-ni kiŋ₂-gi₄-a-gin₇ ama₅-ta im-ma-ta-e₃
ama ga-ša-an-gal-e kiŋ₂-gi₄-a-gin₇ ama₅-ta im-ma-ta-e₃
nin-ŋu₁₀ gal mu-un-zu gal in-ga-an-tum₂-mu
kug {d}inana-ke₄ gal mu-un-zu gal in-ga-an-tum₂-mu
kaš ud re ud su₃-ra₂ dur₂-ru-na-bi-a
...
...amaš-ta...
...
...{d}bi-lu-lu-še₃...
ki-bi-a sipad saŋ-a ra...
{d}dumu-zid saŋ-a ra
{d}ama-ušumgal-an-na saŋ-a ra
udu lugal-ŋa₂ {d}dumu-zid-da-ke₄ edin-na...
{d}inana {lu₂}sipad nu-me-a
udu lugal-ŋa₂ zag-ba mu-un-gi₄-gi₄
nin-e nitalam-ni-ir šir₃ mu-un-ši-ib₂-u₃-tud šir₃ mu-un-ši-ib-dim₂-e
...{d}dumu-zid-ra šir₃ mu-un-ši-ib₂-u₃-tud šir₃ mu-un-ši-ib-dim₂-e
...nu₂ su₈-ba mu-lu nu₂ en-nu-uŋ₃-ba me-gub
{d}dumu-zid mu-lu nu₂ en-nu-uŋ₃-ba me-gub
{d}ama-ušumgal-an-na mu-lu nu₂ en-nu-uŋ₃-ba me-gub
{d}utu-da gub-ba <unk> ŋa₂ en-nu-uŋ₃-ba me-gub
ŋi₆-da nu₂-nu₂ <unk> ŋa₂ en-nu-uŋ₃-ba me-gub
ud-bi-a um-ma {d}bi-lu-lu
bur-šu-ma nin ni₂-te-na-ka
dumu-ni ŋir₂-ŋir₂-e lu₂ dili-am₃
ul₄-ul₄-e am₃-tum₂ lu₂ i₃-zu-am₃
gud dab₅-ba-ni tur₃ amaš-e am₃-si
guru₇-du₆-ra-ni gu₂ am₃-gur-gur
ul₄-ul₄-la šita₂ tag-ga-na sag₂ mu-un-ne-dug₄
dumu na gu₅-li na šir₃-ru edin-lil₂-la₂
igi-ni-še₃ i₃-tuš inim mu-un-da-ab-be₂
ud-bi-a nin-e šag₄-ga-ni a-na am₃-de₆
kug {d}inana-ke₄ šag₄-ga-ni a-na am₃-de₆
um-ma {d}bi-lu-lu...šag₄-ga-ni...
nitalam ki aŋ₂-ŋa₂-ni...
ki-nu₂ dug₃-dug₃-ge-de₃ šag₄-ga-ni...
nin-ŋu₁₀ {d}bi-lu-lu edin-lil₂-la₂...
dumu-ni ŋir₂-ŋir₂-e lil₂-la₂-a-bi...
dumu na gu₅-li na šir₃-ru edin-lil₂-la₂...
kug {d}inana-ke₄ eš₂-dam-ma ba-ni-in-kur₉...
ki-tuš-a ba-e-gub nam mu-ni-ib-tar-re
ŋen-na ba-ug₅-ge-en na-nam-ma-am₃ mu-zu ga-ba-da-ha-lam-e
{kuš}ummud a sed niŋ₂ edin-na he₂-me-en
dumu-ni ŋir₂-ŋir₂-re e-ne-bi-da
{d}udug edin-na {d}lamma edin-na he₂-em-ma-da-me-eš-am₃
dumu na gu₅-li na šir₃-ru edin-lil₂-la₂
edin-na ha-mu-ni-ib₂-du zid₂ hu-mu-ni-ib₂ <unk> e
ŋuruš edin-na du a ub-ta-an-bal-bal zid₂ ub-ta-an-dub-dub
{d}udug edin-na {d}lamma edin-na
...sed-a hu-mu-ni-ib-be₂ dub-a hu-mu-ni-ib-be₂
ki sa-ha-a-na...hu-mu-un-ŋal₂
um-ma {d}bi-lu-lu šag₄-ga-ni hu-mu-hul₂-le
i₃-ne-eš₂ {d}utu ud ne ur₅ he₂-en-na-nam
{kuš}ummud...
dumu-ni...e-ne-bi-da
...edin-na {d}lamma edin-na im-ma-an-da-an-me-eš-am₃
...na gu₅-li na šir₃-ru edin-lil₂-la₂
...mu-ni-ib₂-ŋen zid₂ mu-ni-ib <unk> e
...du a ub-ta-an-bal-bal zid₂ ub-ta-an-dub-dub
{d}udug edin-na...edin-na
...sed-a mu-ni-ib-be₂...
ki sa-ha-a-na edin-na...
um-ma {d}bi-lu-lu...
{d}inana-ke₄ ŋuruš ki-e šu...
{d}dumu-zid...
šu...
...
...<unk>...mu-na-il₂
...buru₅-habrud{mušen}e nam il₂
ki-ulutim₂ {d}dumu-zid-da-še₃ buru₅-habrud{mušen}e...
tum₁₂{mušen}gin₇ ab-lal₃-ba ni₂-bi-a ad-e-eš ba-ni-ib₂-gi₄
buru₅-habrud{mušen}e a₂-bur₂-ba ad-e-eš ba-ni-ib-gi₄
lugal-ŋu₁₀ ama-ni {d}dur₇-tur-ra-am₃ i₃-hul₂-le
{d}dumu-zid-de₃ ama-ni {d}dur₇-tur-ra-am₃ i₃-hul₂-le
in-nin-ŋu₁₀ u₃-tud-da kuara{ki}
ki-sikil amar sig₇-ga men-bi
u₆ di niŋ₂-me-ŋar saŋ gig₂-ga
e-ne dug₄-dug₄ i-lu akkil dug₄-dug₄
nam-šita dug₄-dug₄ lugal-la...
{d}ŋeštin-an-na-ke₄ nin...
<unk> <unk> <unk> <unk>...
ki-sikil u₆ di...
{d}ŋeštin-an-na-ke₄...
nu-gig-e šu...šu-a mi-ni <unk>
...<unk>...teš₂-bi ba-ra-ŋa₂-ŋa₂
...ka <unk>...ba-an-ta-gi₄-gi₄
...za-ra i-lu za-ra...du₅-mu-ri-ib-dug₄
...šeš-e ŋe₂₆ i-lu za-ra i-lu du₅-mu-ri-ib-dug₄
...i-lu za-ra i-lu du₅-mu-ri-ib-dug₄
...i-lu za-ra i-lu du₅-mu-ri-ib-dug₄
...i-lu za-ra i-lu du₅-mu-ri-ib-dug₄
...i-lu za-ra i-lu du₅-mu-ri-ib-dug₄
...
...mu-ud-na-ni ne-nam...
...su₈-ba...ib-da-sa₂
...ze₂-ze₂-ba...
...ŋar gi₄-a ga-ša-an-an-na-ra...
...i-lu za-ra i-lu...
...za-ra i-lu za-ra i-lu du₅-mu-ri-ib-dug₄
...i-lu za-ra i-lu du₅-mu-ri-ib-dug₄
edin-na {d}dumu-zid i-lu za-ra i-lu du₅-mu-ri-ib-dug₄
e₂ a-ra-li-a i-lu za-ra i-lu du₅-mu-ri-ib-dug₄
du₆-šuba-a...za-ra i-lu du₅-mu-ri-ib-dug₄
bad₃-tibira{ki}a...i-lu du₅-mu-ri-ib-dug₄
ki nam-sipad-da i-lu za-ra i-lu...
{d}dumu-zid ne-nam ib₂-da-sa₂-e šu...
{d}bi-lu-lu...
{d}inana ib₂-da-sa₂
u₃-lil₂-la₂ {d}inana-kam

Cuneiform:
<SURFACE>
...𒁆𒈬𒌧𒁕𒁲𒁲
...𒈬𒌧𒁕𒁲𒁲
𒂦𒁾𒉄𒆠𒈬𒌧𒁕𒁲𒁲
𒇯𒍝𒈽𒀀𒈬𒌧𒁕𒁲𒁲
𒆠𒉆𒉺𒇻𒁕𒈬𒌧𒁕𒁲𒁲𒁦𒀭𒌉𒍣𒁕𒅗...
𒉺𒇻𒇽...
...
...𒅗𒉌𒈬
...𒃻𒊏
...<unk>
...<unk>
...
...𒄿𒋛𒅖...<unk>...
...
...𒅗𒉌𒆷𒆤...
...<unk>...𒀜𒂊𒌍...𒄄
...𒅗𒆬𒅆𒊷𒊷𒄿𒋛𒅖𒁉𒈬𒌧𒊨𒅇
𒅗𒆬𒅆𒊷𒊷𒄿𒋛𒅖𒁉𒈬𒌧𒊨𒅇
𒄨𒊩𒍑𒁮𒅇𒈬𒌧𒅗𒈝<unk>
...𒀭𒌉𒍣𒉈𒈬𒌧𒊨𒅇...𒈬𒌧𒊨𒅇
𒆬𒀭𒈹𒆤...
<unk><unk>𒉆<unk>...<unk>...<unk>...
𒅔𒎏𒇽𒃻𒊏...
𒆠𒂖𒀭𒈹𒇽𒃻𒊏...
𒃣𒂼𒌋𒅗𒈾𒅗𒈬𒌧<unk>
𒂊𒀀𒊏𒍪𒁔𒁔𒈬𒌧𒈾𒁻𒊌
𒀀...𒂼𒈬...𒁦𒂠𒂵𒈠𒂊𒁕𒁺<unk>...𒁕<unk>
𒂼𒈬𒂵𒊭𒀭𒃲𒂊...𒁦𒂠𒂵𒈠𒂊𒁕𒁺
𒀀𒀀𒈬𒈠𒊏𒆪𒁔𒈾...<unk>...
𒀭𒂗𒍪𒈠𒊏𒆪𒁔𒈾...<unk>...
𒌉𒂼𒌋𒅗𒉌𒆥𒄄𒀀𒁶𒃣𒋫𒅎𒈠𒋫𒌓𒁺
𒂼𒂵𒊭𒀭𒃲𒂊𒆥𒄄𒀀𒁶𒃣𒋫𒅎𒈠𒋫𒌓𒁺
𒎏𒈬𒃲𒈬𒌧𒍪𒃲𒅔𒂵𒀭𒁺𒈬
𒆬𒀭𒈹𒆤𒃲𒈬𒌧𒍪𒃲𒅔𒂵𒀭𒁺𒈬
𒁉𒌓𒊑𒌓𒋤𒁺𒂉𒊒𒈾𒁉𒀀
...
...𒁦𒋫...
...
...𒀭𒁉𒇻𒇻𒂠...
𒆠𒁉𒀀𒉺𒇻𒊕𒀀𒊏...
𒀭𒌉𒍣𒊕𒀀𒊏
𒀭𒂼𒃲𒁔𒀭𒈾𒊕𒀀𒊏
𒇻𒈗𒂷𒀭𒌉𒍣𒁕𒆤𒂔𒈾...
𒀭𒈹𒇽𒉺𒇻𒉡𒈨𒀀
𒇻𒈗𒂷𒍠𒁀𒈬𒌧𒄄𒄄
𒎏𒂊𒊩𒍑𒁮𒉌𒅕𒂡𒈬𒌧𒅆𒌈𒅇𒌅𒂡𒈬𒌧𒅆𒅁𒁶𒂊
...𒀭𒌉𒍣𒊏𒂡𒈬𒌧𒅆𒌈𒅇𒌅𒂡𒈬𒌧𒅆𒅁𒁶𒂊
...𒈿𒁻𒁀𒈬𒇻𒈿𒂗𒉡𒌧𒁀𒈨𒁺
𒀭𒌉𒍣𒈬𒇻𒈿𒂗𒉡𒌧𒁀𒈨𒁺
𒀭𒂼𒃲𒁔𒀭𒈾𒈬𒇻𒈿𒂗𒉡𒌧𒁀𒈨𒁺
𒀭𒌓𒁕𒁺𒁀<unk>𒂷𒂗𒉡𒌧𒁀𒈨𒁺
𒈪𒁕𒈿𒈿<unk>𒂷𒂗𒉡𒌧𒁀𒈨𒁺
𒌓𒁉𒀀𒌝𒈠𒀭𒁉𒇻𒇻
𒁓𒋗𒈠𒎏𒉎𒋼𒈾𒅗
𒌉𒉌𒄈𒄈𒂊𒇽𒀸𒀀𒀭
𒄉𒄉𒂊𒀀𒀭𒁺𒇽𒉌𒍪𒀀𒀭
𒄞𒆪𒁀𒉌𒉣𒇬𒁦𒂊𒀀𒀭𒋛
𒄦𒇯𒊏𒉌𒄘𒀀𒀭𒄥𒄥
𒄉𒄉𒆷𒋖𒄑𒋳𒂵𒈾𒉺𒃶𒈬𒌧𒉈𒅗
𒌉𒈾𒆪𒇷𒈾𒂡𒊒𒂔𒆤𒇲
𒅆𒉌𒂠𒉌𒆪𒅗𒈬𒌧𒁕𒀊𒁉
𒌓𒁉𒀀𒎏𒂊𒊮𒂵𒉌𒀀𒈾𒀀𒀭𒁺
𒆬𒀭𒈹𒆤𒊮𒂵𒉌𒀀𒈾𒀀𒀭𒁺
𒌝𒈠𒀭𒁉𒇻𒇻...𒊮𒂵𒉌...
𒊩𒍑𒁮𒆠𒉘𒂷𒉌...
𒆠𒈿𒄭𒄭𒄀𒉈𒊮𒂵𒉌...
𒎏𒈬𒀭𒁉𒇻𒇻𒂔𒆤𒇲...
𒌉𒉌𒄈𒄈𒂊𒆤𒇲𒀀𒁉...
𒌉𒈾𒆪𒇷𒈾𒂡𒊒𒂔𒆤𒇲...
𒆬𒀭𒈹𒆤𒂠𒁮𒈠𒁀𒉌𒅔𒆭...
𒆠𒆪𒀀𒁀𒂊𒁺𒉆𒈬𒉌𒅁𒋻𒊑
𒁺𒈾𒁀𒂦𒄀𒂗𒈾𒉆𒈠𒀀𒀭𒈬𒍪𒂵𒁀𒁕𒄩𒇴𒂊
𒋢𒀀𒂔𒇲𒀀𒈻𒃻𒂔𒈾𒃶𒈨𒂗
𒌉𒉌𒄈𒄈𒊑𒂊𒉈𒁉𒁕
𒀭𒌜𒂔𒈾𒀭𒆗𒂔𒈾𒃶𒅎𒈠𒁕𒈨𒌍𒀀𒀭
𒌉𒈾𒆪𒇷𒈾𒂡𒊒𒂔𒆤𒇲
𒂔𒈾𒄩𒈬𒉌𒌈𒁺𒍥𒄷𒈬𒉌𒌈<unk>𒂊
𒄨𒂔𒈾𒁺𒀀𒌒𒋫𒀭𒁄𒁄𒍥𒌒𒋫𒀭𒁾𒁾
𒀭𒌜𒂔𒈾𒀭𒆗𒂔𒈾
...𒈻𒀀𒄷𒈬𒉌𒅁𒁉𒁾𒀀𒄷𒈬𒉌𒅁𒁉
𒆠𒊓𒄩𒀀𒈾...𒄷𒈬𒌧𒅅
𒌝𒈠𒀭𒁉𒇻𒇻𒊮𒂵𒉌𒄷𒈬𒄾𒇷
𒉌𒉈𒂠𒀭𒌓𒌓𒉈𒄯𒃶𒂗𒈾𒉆
𒋢𒀀𒂔𒇲...
𒌉𒉌...𒂊𒉈𒁉𒁕
...𒂔𒈾𒀭𒆗𒂔𒈾𒅎𒈠𒀭𒁕𒀭𒈨𒌍𒀀𒀭
...𒈾𒆪𒇷𒈾𒂡𒊒𒂔𒆤𒇲
...𒈬𒉌𒌈𒁺𒍥𒈬𒉌𒅁<unk>𒂊
...𒁺𒀀𒌒𒋫𒀭𒁄𒁄𒍥𒌒𒋫𒀭𒁾𒁾
𒀭𒌜𒂔𒈾...𒂔𒈾
...𒈻𒀀𒈬𒉌𒅁𒁉...
𒆠𒊓𒄩𒀀𒈾𒂔𒈾...
𒌝𒈠𒀭𒁉𒇻𒇻...
𒀭𒈹𒆤𒄨𒆠𒂊𒋗...
𒀭𒌉𒍣...
𒋗...
...
...<unk>...𒈬𒈾𒅍
...𒉅𒆢𒄷𒂊𒉆𒅍
𒆠𒅊𒀩𒀭𒌉𒍣𒁕𒂠𒉅𒆢𒄷𒂊...
𒌅𒄷𒁶𒀊𒋭𒁀𒉎𒁉𒀀𒀜𒂊𒌍𒁀𒉌𒌈𒄄
𒉅𒆢𒄷𒂊𒀉𒁔𒁀𒀜𒂊𒌍𒁀𒉌𒅁𒄄
𒈗𒈬𒂼𒉌𒀭𒁍𒌉𒊏𒀀𒀭𒉌𒄾𒇷
𒀭𒌉𒍣𒉈𒂼𒉌𒀭𒁍𒌉𒊏𒀀𒀭𒉌𒄾𒇷
𒅔𒎏𒈬𒅇𒌅𒁕𒄩𒀀𒆠
𒆠𒂖𒀫𒅊𒂵𒃞𒁉
𒅆𒂍𒁲𒃻𒈨𒃻𒊕𒈪𒂵
𒂊𒉈𒅗𒅗𒄿𒇻𒃰𒋺𒋛𒅗𒅗
𒉆𒋖𒅗𒅗𒈗𒆷...
𒀭𒃾𒀭𒈾𒆤𒎏...
<unk><unk><unk><unk>...
𒆠𒂖𒅆𒂍𒁲...
𒀭𒃾𒀭𒈾𒆤...
𒉡𒍼𒂊𒋗...𒋗𒀀𒈪𒉌<unk>
...<unk>...𒌨𒁉𒁀𒊏𒂷𒂷
...𒅗<unk>...𒁀𒀭𒋫𒄄𒄄
...𒍝𒊏𒄿𒇻𒍝𒊏...𒂅𒈬𒊑𒅁𒅗
...𒋀𒂊𒂷𒄿𒇻𒍝𒊏𒄿𒇻𒂅𒈬𒊑𒅁𒅗
...𒄿𒇻𒍝𒊏𒄿𒇻𒂅𒈬𒊑𒅁𒅗
...𒄿𒇻𒍝𒊏𒄿𒇻𒂅𒈬𒊑𒅁𒅗
...𒄿𒇻𒍝𒊏𒄿𒇻𒂅𒈬𒊑𒅁𒅗
...𒄿𒇻𒍝𒊏𒄿𒇻𒂅𒈬𒊑𒅁𒅗
...
...𒈬𒌓𒈾𒉌𒉈𒉆...
...𒁻𒁀...𒅁𒁕𒁲
...𒍢𒍢𒁀...
...𒃻𒄄𒀀𒂵𒊭𒀭𒀭𒈾𒊏...
...𒄿𒇻𒍝𒊏𒄿𒇻...
...𒍝𒊏𒄿𒇻𒍝𒊏𒄿𒇻𒂅𒈬𒊑𒅁𒅗
...𒄿𒇻𒍝𒊏𒄿𒇻𒂅𒈬𒊑𒅁𒅗
𒂔𒈾𒀭𒌉𒍣𒄿𒇻𒍝𒊏𒄿𒇻𒂅𒈬𒊑𒅁𒅗
𒂍𒀀𒊏𒇷𒀀𒄿𒇻𒍝𒊏𒄿𒇻𒂅𒈬𒊑𒅁𒅗
𒇯𒍝𒈽𒀀...𒍝𒊏𒄿𒇻𒂅𒈬𒊑𒅁𒅗
𒂦𒁾𒉄𒆠𒀀...𒄿𒇻𒂅𒈬𒊑𒅁𒅗
𒆠𒉆𒉺𒇻𒁕𒄿𒇻𒍝𒊏𒄿𒇻...
𒀭𒌉𒍣𒉈𒉆𒌈𒁕𒁲𒂊𒋗...
𒀭𒁉𒇻𒇻...
𒀭𒈹𒌈𒁕𒁲
𒅇𒆤𒇲𒀭𒈹𒄰